Onsdag fortsætter retssagen mod den 26-årige, der er tiltalt for drabet på den 43-årige Tina Olesen. Den dræbte blev i december fundet kvalt i noget, der ifølge forsvareren var et hændeligt uheld i en kompliceret sexleg. Onsdag skal to af den 26-åriges ekskærester afhøres, og her er både forsvarer og anklager for en sjælden gangs skyld enige. De vil begge have dørene lukket for presse og offentlighed. Det forventes, at der kommer meget personlige detaljer frem om den anklagedes sexliv, og af her vil der altså blive begæret lukkede døre. Ifølge tidsplanen vil der falde dom i sagen torsdag den 4. oktober.

Opsummering:
Onsdag afhøres den anklagedes ekskærester, og her skal dørene lukkes, mener forsvarer og anklager.